      MUNICIPIUL CRAIOVA   
      CONSILIUL LOCAL AL MUNICIPIULUI CRAIOVA
HOTĂRÂREA NR.382
privind revocarea dreptului de folosinţă cu titlu gratuit, de către Societatea Naţională de Cruce Roşie din România - Filiala Dolj, asupra spaţiului aparţinând domeniului public al municipiului Craiova, situat în cadrul Colegiului Tehnic “Ion Mincu”
         Consiliul Local al Municipiului Craiova întrunit în şedinţa ordinară din data de 29.10.2015;

   Având în vedere raportul nr.154086/2015 întocmit de Direcţia Patrimoniu prin care se propune revocarea dreptului de folosinţă cu titlu gratuit, de către Societatea Naţională de Cruce Roşie din România - Filiala Dolj, asupra spaţiului aparţinând domeniului public al municipiului Craiova, situat în cadrul Colegiului Tehnic “Ion Mincu” ; 
În conformitate cu prevederile art.869 şi art.874 alin.2 din Codul Civil;  
          În temeiul art.36 alin.2 lit.c, art.45 alin.3, art.124, art.61 alin.2, art.115 alin.1 lit.b şi art.124 din Legea nr.215/2001, republicată, privind administraţia publică locală;
                                                HOTĂRĂŞTE:
Art.1. Se aprobă revocarea dreptului de folosinţă cu titlu gratuit, pe o perioadă de 10 ani, de către Societatea Naţională de Cruce Roşie din România - Filiala Dolj, asupra spaţiului aparţinând domeniului public al municipiului Craiova, în suprafaţă de 165 mp., situat în corpul (C9) Atelier Construcţii din cadrul Colegiului Tehnic “Ion Mincu”, din municipiul Craiova, str.Mirceşti, nr.9.

Art.2. Predarea-primirea spaţiului identificat la art.1 din prezenta hotărâre se va face pe bază de proces verbal încheiat între părţi.
Art.3. Pe data prezentei hotărâri, îşi încetează efectele Hotărârea Consiliului Local al Municipiului Craiova nr.671/2014 şi, pe cale de consecinţă, se reziliează contractul de comodat nr.28/09.02.2015 încheiat între municipiul Craiova şi Societatea Naţională de Cruce Roşie din România - Filiala Dolj.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Societatea Naţională de Cruce Roşie din România – Filiala Dolj vor aduce la îndeplinire prevederile  prezentei hotărâri.

